Oruganikyo 20: Dina Yagwa omu Kabi
NORORA abo Dina abarukugenda kubungira? Nagenda kurora abaisiki abaikaraga omunsi eya Kanani. Ekintu kinu Ise Yakobo yakukisimiire? Okutukonyera kugarukamu ekikaguzo kinu kurungi, lengaho oijuke nkoku Iburahimu na Isaka baroraga abakazi b’omu nsi ya Kanani.
Iburahimu akagonza mutabani we Isaka kuswera omukazi kuruga omu Kanani? Nangwa, atakigonze. Kandi Isaka na Rebeka bakagonza Yakobo kuswera omukazi kuruga Kanani? Nangwa, batakigonze. N’omanya habwaki?
Habwokuba abantu abomu nsi ya Kanani baali nibaramya baruhanga ab’ebisuba. Bakaba batali barungi okuba nabo nk’abakazi rundi nk’abasaija omu maka. Kandi bakaba tibali barungi okuba nabo nk’enganjani. Hati norora ngu Yakobo tiyakusemerirwe okurora omuhara we kuba n’abaisiki b’Abakanani nk’abanywani be.
Mananu, Dina akagwa omu kabi. Norora omusaija Omukanani ow’omukisisani ekyo nkoku akurolerra muno Dina? Ibara lye nuwe Sekemu. Kiro kimu, Dina obuyaizire kubunga, Sekemu akatwara Dina n’okumuhambiriza kubyama nawe. Kinu kyali kibi muno habwokuba abantu abaswirengaine nibo bonka basemerire kubyama hamu. Ekintu eki Sekemu eki yakozire Dina kikarugwamu akabi kaingi.
Banyanya Dina obu bahuliire ekyabaireho, kikababihiza muno. Simoni na Levi bakabihirwa muno, bakakwata busitama zabu bagenda murubuga obu abantu baali batakubanihira. Bo n’abagenzi babo bakaita Sekemu hamu n’abasaija abandi boona. Yakobo akabihirwa muno habw’ekikorwa eki batabani be baakozire.
Akabi kanu koona kakatandika kata? Kakatandika habwokuba Dina akaganjana n’abantu abatarukworobera ebiragiro bya Ruhanga. Twakugondeze kuba n’abanywani nka banu, turaba nabo?
Okubanza 34:1-31.
Ebikaguzo
- Habwaki Iburahimu na Isaka bataragondeze abaana babu okuswera rundi kuswerwa ab’omunsi ya Kanani?
- Yakobo akasiima muhara we kuganjana n’abaisiki abomu Kanani?
- Omusaija ogu arukurolerra Dina anyakuli omu kisisani nuwe oha, kandi kibi eki yakozere?
- Kiki Simeoni na Levi banyanya ba Dina eki baakozire obu baamanyire ekikaba kibaireho?
- Yakobo akasiima eki Simeoni na Levi baakozire?
- Emitalibaine ekaija eta mumaka ganu?
Ebikaguzo ebindi
- Soma Okubanza 34:1-31.
Dina okubungira abahara b’omu nsi ya Kanani kikaba ky’omurundi gumu gwonka? Soborra. (Kub. 34:1)
Habwaki Dina akaba naajunanizibwa habw’ebyo byona ebyamubaireho? (Bag. 6:7)
Abato ab’ebiro binu nibasobora bata kukyoleka ngu baine ekibegere kuruga hali ebyo ebyahikire hali Dina? (Nfu. 13:20; 1 Kol. 15:33; 1 Yoh. 5:19)
lug_Latn lug_Latn kin_Latn lug_Latn lug_Latn kin_Latn lug_Latn kmb_Latn lug_Latn kin_Latn lug_Latn lug_Latn lug_Latn kon_Latn eus_Latn run_Latn kin_Latn lug_Latn lug_Latn lug_Latn